CELEX: 62013TN0630
Language: et
Date: 2013-11-28 00:00:00
Title: Kohtuasi T-630/13: 28. novembril 2013 esitatud hagi — DK Recycling und Roheisen versus komisjon

1.2.2014   
            
            
               ET
            
            
               Euroopa Liidu Teataja
            
            
               C 31/15
            
         28. novembril 2013 esitatud hagi — DK Recycling und Roheisen versus komisjon
   (Kohtuasi T-630/13)
   2014/C 31/27
   Kohtumenetluse keel: saksa
   
      Pooled
   
   
      Hageja: DK Recycling und Roheisen GmbH (Duisburg, Saksamaa) (esindaja: advokaat S. Altenschmidt)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada Euroopa Komisjoni 5. septembri 2013. aasta otsuse 2013/448/EL, milles käsitletakse riiklikke rakendusmeetmeid kasvuhoonegaaside lubatud heitkoguse ühikute tasuta eraldamiseks üleminekuperioodil kooskõlas Euroopa Parlamendi ja nõukogu direktiivi 2003/87/EÜ (1) artikli 11 lõikega 3 (C(2013) 5666, ELT L 240, lk 27), artikli 1 lõige 1 osas, milles selles lükatakse tagasi I lisa punktides A ja D tunnuskoodide DE000000000001320 ja DE-new-14220-0045 all nimetatud käitiste lisamine Saksamaa poolt vastavalt direktiivi 2003/87/EÜ artikli 11 lõikele 1 komisjonile esitatavasse direktiivi 2003/87/EÜ alla kuuluvate käitiste loetellu ning lükati samuti tagasi vastavad esialgsed lubatud heitkoguse ühikute aastased üldkogused, mis oleks tulnud nendele käitistele tasuta eraldada;
            
         
               —
            
            
               mõista kohtukulud välja komisjonilt.
            
         
      Väited ja peamised argumendid
   
   Hagi põhjenduseks esitab hageja järgmised väited.
   
               —
            
            
               Vaidlustatud otsus rikub hageja poolt vaidlustatud osas direktiivi 2003/87/EÜ ja otsust 2011/278/EL (2). Lisaks ei ole otsus kooskõlas proportsionaalsuse põhimõttega ja Euroopa Liidu põhiõiguste hartaga. Samuti ei ole otsus nõuetekohaselt põhjendatud.
            
         
               —
            
            
               Selles osas, milles otsus lükata tagasi lubatud heitkoguse ühikute tasuta eraldamine hageja käitistele põhineb asjaolul, et Saksamaa eraldab käitistele täiendavalt esialgseid lubatud heitkoguse ühikuid, et tasandada märkimisväärseid raskusi, väidab hageja, et vastupidiselt komisjoni arvamusele ei keela otsus 2011/278 seda eraldamist. Igal juhul nõuavad Euroopa Liidu põhiõiguste hartast tulenevad tagatised, esmajoones ettevõtlusvabaduse ja omandiõigusega seotud põhivabadused ning proportsionaalsuse põhimõte seda, et lubatud heitkoguste ühikuid võib raskuste puhul erakorraliselt eraldada, et tasandada heitkogustega kauplemise tagajärjel tekkinud märkimisväärset koormust.
            
         
               —
            
            
               Selles osas, milles otsus lükata tagasi lubatud heitkoguse ühikute tasuta eraldamine hageja käitistele põhineb asjaolul, et Saksamaa eraldab käitistele täiendavalt esialgseid lubatud heitkoguse ühikuid tsingikontsentraadi tootmiseks hageja kõrgahjudes vastavalt protsessiheite käitiseosale, väidab hageja, et vaidlustatud otsus ei ole kooskõlas otsusega 2011/278, samuti on vaidlustatud otsuse põhjendus vastuoluline ja ebapiisav.
            
         
               —
            
            
               Lõpetuseks väidab hageja, et rikutud on Euroopa Liidu põhiõiguste harta artikli 41 kohaseid hea halduse nõudeid. Hagejale ei antud enne otsuse tegemist võimalust esitada oma seisukohta.
            
         
      (1)  Euroopa Parlamendi ja nõukogu 13. oktoobri 2003. aasta direktiiv 2003/87/EÜ, millega luukase ühenduses kasvuhoonegaaside saastekvootidega kauplemise süsteem ja muudetakse nõukogu direktiivi 96/61/EÜ (EÜT L 275, lk 32; ELT eriväljaanne 15/07, lk 631).
   
      (2)  2011/278/EL: Komisjoni 27. aprilli 2011. aasta otsus 2011/278/EL, millega määratakse kindlaks kogu liitu hõlmavad üleminekueeskirjad Euroopa Parlamendi ja nõukogu direktiivi 2003/87/EÜ artikli 10a kohaste tasuta saastekvootide ühtlustatud eraldamiseks (teatavaks tehtud numbri K(2011) 2772 all) (ELT L 130, lk 1).